Շիրակի մարզպետ Կարեն Սարուխանյանի անունից ողջունելով ծրագրի կազմակերպիչներին՝ Շիրակի մարզպետի տեղակալ Վարդան Գրիգորյանը նշել է, որ բարձր է գնահատում միջազգային կազմակերպությունների դերը մեր երկրում ժողովրդավարության, կրթական, առողջապահական, մշակութային ոլորտների զարգացման, սոցիալական խնդիրների լուծման գործում. «2017-ին Եվրոպական հարևանության գյուղատնտեսության և գյուղի զարգացման (ENPARD) ծրագրի շրջանակներում Շիրակի մարզի սահմանամերձ Բավրա բնակավայրում շահագործման հանձնվեց հնդկաձավարի վերամշակման գործարանը, ինչը կնպաստի մարզի գյուղատնտեսության զարգացմանը: Մի շարք ծրագրեր են իրականացվել մարզի մյուս բնակավայրերում ևս, խոսքը Մեծ Մանթաշի բարձրարժեք պանրի, Արևշատի չրերի և խոտաբույսերի, Ախուրյանի բարձրարժեք մշակաբույսերի և մեխանիզացիայի ծրագրերին է վերաբերում, որոնց իրականացումը ենթադրում է նոր աշխատատեղերի ստեղծում, գյուղատնտեսության մեջ դրական տեղաշարժ, համայնքներում կյանքի աշխուժացում»: